ಕೋವಿಡ್ ರೂಲ್ಸ್ ಉಲ್ಲಂಘಸಿದ ಸಚಿವ ಉಮೇಶ್ ಕತ್ತಿ ಕೈಕಟ್ಟಿ ಕುಳಿತ ಬೆಳಗಾವಿ ಪೋಲಿಸ್ ಎಸ್ಪಿ ಬೆಳಗಾವಿ: ನಮ್ಮಲ್ಲಿ ಮಾಸ್ಕ್ ಹಾಕಿಕೊಳ್ಳದ ಮಂದಿಗೆ ಅಧಿಕಾರಿಗಳು ದಂಡ ವಿಧಿಸುತ್ತಾರೆ, ಆದ್ರೆ ರಾಜಕಾರಣಿಗಳು ಕೋವಿಡ್ ನಿಯಮವನ್ನು ಉಲ್ಲಂಘನೆ ಮಾಡಿದ್ರೆ, ಮಾತ್ರ ಅವರಿಗೆ ದಂಡವು ಇಲ್ಲ ಏನು ಇಲ್ಲ. ಈ ನಡುವೆ ಅರಣ್ಯ ಸಚಿವ ಉಮೇಶ್ ಕತ್ತಿ ಅವರು ನಿನ್ನೆ ಚಿಕ್ಕೋಡಿಯಲ್ಲಿ ನಡೆದ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು, ಈ ವೇಳೆಯಲ್ಲಿ ಮಾಧ್ಯಮಗಳು ಕೇಳಿದ ಪ್ರಶ್ನೆಗಳಿಗೆ ಉತ್ತರಿಸಿದ ಅವರು ಪ್ರಧಾನಿಯವರೇ ಮಾಸ್ಕ್ ಹಾಕಿಕೊಳ್ಳುವ ಬಗ್ಗೆ ವಿವೇಚನೆಗೆ ಬಿಟ್ಟಿದ್ದು ಅಂತ ಹೇಳಿದ್ದರು. ಇನ್ನು ಪ್ರಧಾನಿ ಮೋದಿಯವರ ಹೇಳಿಕೆಯನ್ನು ತಿರುಚಿ ಉಮೇಶ್ ಕತ್ತಿ ಹೇಳಿರುವುದು ಈಗ ವಿವಾದಕ್ಕೆ ಕಾರಣವಾಗಿದೆ.